Han var en søn af [[købmand]] Andreas Esbensen og Karen Heyde født Nandrup, blev [[1821]] student fra [[Metropolitanskolen]], [[1826]] [[juridisk kandidat]], samme år [[volontør]] og [[1828]] kopist i sjællandsk-fynske landvæsenskontor, udnævntes [[1833]] til [[fuldmægtig]] i fynsk-lollandske renteskriverkontor, overgik [[1836]] i samme egenskab til vejkontoret, blev [[1841]] chef for ekspeditionskontoret for skattesager, var i årene [[1846]]-[[1848|48]] gentagne gange konstitueret som [[kommitteret]] i [[Rentekammeret]], blev [[1847]] [[justitsråd]] og ved [[Indenrigsministeriet]]s oprettelse i slutningen af 1848 [[Departementschef|chef]] for dettes 2. departement, men opgav allerede i foråret [[1850]] dette embede for [[25. marts]] at blive amtmand over [[Hjørring Amt]], i hvilken stilling han forblev, indtil han i [[1867]] på grund af nedbrudt helbred søgte ([[11. maj]]) og fik sin afsked ([[31. maj]]). Samme år udnævntes han til [[konferensråd]]. [[16. juni]] [[1852]] var han blevet [[Dannebrogordenen|Ridder af Dannebrog]]. Han døde 30. januar 1872 i Aalborg.
Personbillede_savnes Historie Organisationer Uddannelsesinstitutioner